लेकिन क्या आप को मालूम है कि यह शब्द कैसे बना.हमारा आज का शब्द है सैन्डविच (Sandwich)पिछली कई बैठकों में हमने ऐसे शब्दों के बारे में बात की थी जो किसी  व्यक्ति के नाम से प्रचलित होकर दुनिया भर में छा गए. ऐसे शब्दों में आप  Boycott और Maverick को भी देख सकते हैं.इस खाने की चीज़ का अर्थ  जानने में शायद आप लोगों को कोई ख़ास रुचि नहीं है. चलिए पहले तो इसे खाते  हैं, फिर इसकी उत्पत्ति की कहानी सुनते हैं और फिर इसके विभिन्न मतलब और  प्रयोग को देखते हैं. वैसे आप को शायद यह तो मालूम होगा की सैन्डविच कनाडा  और इंग्लैंड के शहरों का नाम भी है.सैन्डविच के चौथे अर्ल (Earl अंग्रेज़ कुलीन वर्ग की एक उपाधि है जो  मार्कीज़ (Marquess) और विस्काउंट (Viscount) के बीच में आती है और  मार्कीज़, राजा या ड्यूक और अर्ल के बीच की उपाधि है) जॉन मॉनटागू  (1718-1792) के बारे प्रसिद्ध है कि उन्होंने ही सैन्डविच को प्रचलित किया.जॉन मॉनटागू एक बेहद व्यस्त आदमी थे. कहा जाता है कि वह एक बार बाज़ी  खेलने के लिए बैठ गए तो 24 घंटे तक उसी में लगे रहे यहां तक कि उन्हें खाने  के लिए भी उठने की फ़ुर्सत नहीं रही और वह इस बीच एक हाथ से ही रोटी या  ब्रेड में मांस डाल डाल कर खाते रहे ताकि दूसरे हाथ में ताश की पत्ती साफ़  सुथरी हालत में रहे. शायद इस समय आप को प्रेमचंद की कहानी पर आधारित फ़िल्म  शतरंज के खिलाड़ी याद आ रही हो या फिर अपना ही कोई ऐसा जूनून जिस में खाने  पीने की सुध न रही हो.कुछ लोगों का कहना है कि हालांकि लोगों ने इसे मशहूर कर दिया है लेकिन  इस में अधिक सच्चाई नहीं है. जॉन मॉनटागू की जीवनी लिखने वाले रॉजर का कहना  है कि इस अफ़वाह का एक मात्र स्रोत ग्रौज़ली का सफ़रनामा है जिसमें यह  लिखा गया है. उनका यह कहना भी है कि जिस समय (1765) का संदर्भ इस सफ़रनामे  में है उस समय जॉन मॉनटागू इतने व्यस्त थे कि उन्हें ताश खेलने का समय कहाँ  था.चलिए यह सही है या नहीं  हमें इस बहस से बहस नहीं है लेकिन इतना तो तय है कि कैप्टेन जॉन कुक ने  अंग्रेज़ फ़ौजियों को प्रोत्साहन देने पर जॉन मॉनटागू के नाम पर आज के हवाई  द्वीपसमुह को 1778 ई. में सैन्डविच आईलैंड का नाम दे दिया था जो बहुत  ज़माने तक प्रचलित रहा.ख़ैर सैन्डविच की परंपरा काफ़ी पुरानी है और यह पहली सदी ईसा पुर्व की  बात है जब यहूदी धर्म गुरू हीलेल (बड़े) ने इसे शुरू किया था. दो रोटियों  के बीच में सलाद और पत्ते डाल कर मिस्र से यहूदियों के सामूहिक प्रस्थान के  समय उन्होंने खाया था.उसी याद में यहूदी माटजो के साथ कड़वे पत्ते रोटी पर लपेट कर खाते जाते  हैं और हिब्रू भाषा में कहते जाते हैं This is a remembrance of Hillel in  Temple times. This is what Hillel did when the Temple existed: he used  to enwrap the Paschal lamb, the matzo and the bitter herbs and eat them  as one.चाहे यह परंपरा कितनी ही पुरानी या विकसित क्यों ना हो लेकिन सैन्डविच  का यह नाम तो जॉन मॉनटागू के ही नाम पर दिया गया है.आज दुनिया भर में विभिन्न प्रकार के सैन्डविच उपलब्ध हैं जिन में कुछ तो  इतने बड़े हैं कि इसके आविष्कार का मक़सद ही ख़तम हो गया क्योंकि अब कहीं  कहीं इसे छुरी कांटे से भी खाया जाने लगा है और कई सैन्डविच का आकार या  साईज़ इतना बड़ा होता है कि इसे एक हाथ से संभालना ज़रा मुश्किल ही है.सैन्डविच का अर्थ है दो या उस से अधिक स्लाइस ब्रेड के बीच में सलाद,  चीज़ या माँस से भरी हुई चीज़, ब्रिटेन में सैन्डविच उस केक को भी कहते हैं  जिस में एक से अधिक तह होती है और जिसमें पनीर या जेली भरी हुई होती है.  दुनिया भर में आज सैन्डविच के ना जाने कितने प्रकार हैं.क्रिया के रूप में इसेका  प्रयोग इस प्रकार होता है sandwiched, sandwiching, sandwiches इत्यादि और  इसका अर्थ है To make into or as if into a sandwich सैन्डविच की तरह बना  देना, या To insert (one thing) tightly between two other things of  differing character or quality किसी चीज़ को दो दूसरे प्रकार की चीज़ों के  बीच में दबा देना, या To make room or time for किसी के लिए जगह बनाना या  गुंजाईश निकालना जैसे हम यह कहें कि Anil sandwiched a vacation between  his business trips.Sandwich board (सैन्डविच बोर्ड) सैन्डविच मैन द्वारा दो में से एक  विज्ञापन का बोर्ड ढोए जाने वाले विज्ञापन को को कहते हैं.Sandwich course (सैन्डविच कोर्स) ब्रिटेन में ऐसे पाठ्यक्रम को कहा  जाता है जिस में एक थ्योरी कलास के बाद एक प्रैक्टिकल कलास होता है.Sandwich man (सैन्डविच मैन) वह वयक्ति है जो दो गलियों में दो  विज्ञापनों को लेकर चलता है और खुद बीच में दबा हुआ सा दिखता है.आप दीपावली और ईद पर खुशियाँ मानाएँ और तरह तरह के पकवान और सेवियां  खाएँ हम कुछ और शब्दों की तलाश में निकलते हैं.